|  |  |
| --- | --- |
| Numri i lëndës: | 2021:060628 |
| Datë: | 21.08.2023 |
| Numri i dokumentit:  | 04603276 |

**P.nr.143/21**

**GJYKATA THEMELORE NË PRISHTINË DEGA NË LIPJAN**, gjyqtari i vetëm gjykues Selman Salihi, me bashkëpunëtorin profesinal Visar Zeqiri, duke vendosur në çështjen penale, ndaj të pandehurit R. B. nga fshati P. K. F., të akuzuar me aktakuzën e Prokurorisë Themelore në Prishtinë PP.II.nr.1227/21, të datës 29.03.2021, për shkak të veprës penale Shterngimi nga neni 192 par.1 të KPRK-së, në bazë të nenit 358 par.1, pika 1.3 të KPPRK-së dhe nenit 15 par. 1 dhe 17 par. 1, të Ligji për Ndërmjetësim nr. 06/L-009, jashtë seancës gjyqёsore, me datën 16.08.2023, merr këtë:

**A K T V E N D I M**

**I.HUDHET** aktakuza e P.Th. në Prishtinë PP.II.nr.1227/21, të datës 29.03.2021.

**II.APROVOHET** marrëveshja për ndërmjetësim Nd.nr.46/23 e datës 16.08.2023, e lidhur në mes të t’pandehurit R. B. nga fshati P. K. F. dhe të dëmtuarit B. R. nga Lipjani, e lidhur në Gjykatën Themelore në Prishtinë.

**III.PUSHOHET** procedura penale kundër të akuzuarit R. B., i lindur me datën ..., nga fshati P. K. F., me numër përsonal-..., shqiptar, shtetas i Republikës së Kosovës, për shkak se i pandehuri dhe i dëmtuari, kanë arritur marrëveshje për ndërmjetësim.

**IV.** Shpenzimet e procedurës penale bien në barrë të mjeteve buxhetore të kësaj gjykate.

**A R S Y E T I M**

Prokuroria Themelore në Prishtinë, me aktakuzën e saj PP.II.nr.1227/21, të datës 29.03.2021, e ka akuzuar të pandehurin R. B., për shkak të veprës penale Shterngimi nga neni 192 par.1 të KPRK-së.

Kjo gjykatё i ka ftuar palët që të paraqiten në gjykatë, gjyqtari pas njoftimit palëve për mundësin e përfundimit të kësaj çështje penale në procedur të ndërmjetsimit i pandehuri me deklaratën e datës 14.08.2023 dhe i dëmtuari me deklaratën e datës 14.08.2023, janë deklaruar se janë të pajtimit që kjo çështje penale të shkoj në procedurë të ndërmjetësimit, ndёrsa gjyqtari i vetëm gjykues, me vendimin e datës 14.08.2023, i referoi në procedurë të ndërmjetësimit.

Me datën 16.08.2023, në Gjykatën Themelore në Prishtinë Dega në Lipjan, është lidhur marrëveshja për zgjidhjen e ndërmjetësuar ndërmjet tё t’pandehurit R. B. dhe të dëmtuarit B. R., në prani të zyrtarit të ndërmjetsimit të autorizuar nga institucioni i ndërmjetsimit Mevlyde Beka Krasniqi

Nё seancën e ndërmjetësimit palёt kanë arritur marrёveshjen me vullnetin e tyrë të plotë dhe nuk kontestojnë asnjërën nga pikat e lartshënuara për të cilat pajtohen njëzëri.

Gjykata Themelore në Prishtinë Dega në Lipjan, me vendimin Nd.nr.46/23 e datës 16.08.2023, ka pranuar marrëveshjen e palëve të nënshkruar me datën 16.08.2023, për zgjidhjen e ndërmjetësimit.

Gjykata duke u bazuar në provat si më lartë dhe në bazë të nenit 358 par.1 nën pika 1.3 të KPPK-së dhe nenit 15 par.1 të Ligji për Ndërmjetësim nr. 06/L-009, vendosi si në dispozitiv të këtij aktvendimi.

**GJYKATA THEMELORE NË PRISHTINË DEGA NË LIPJAN**

**P.nr.143/21, të datës 16.08.2023**

 **Bashkëpunëtorin profesinal Gjyqtari**

 Visar Zeqiri Selman Salihi

Kundër këtij aktvendimi nuk është e lejuar ankesa.